REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/268/19

1. novembar 2019. godine

B e o g r a d

**Z A P I S N I K**

**68. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 30. OKTOBRA 2019. GODINE**

Sednica je počela u 12,00 časova.

 Sednici je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Neđo Jovanović, Đorđe Komlenski, dr Aleksandar Martinović, Žarko Mićin, Miletić Mihajlović, Jovan Palalić, dr Balint Pastor i Marko Parezanović.

Osim članova Odbora, sednici je prisustvovala i Aleksandra Majkić, zamenik člana Biljane Pantić Pilja.

 Sednici nisu prisustvovali članovi Odbora: Mihailo Jokić, Nataša Mićić, Vjerica Radeta, Dušan Petrović, Sreto Perić i Tatjana Macura, niti njihovi zamenici.

Sednici su prisustvovali i Čedomir Backović, pomoćnik ministra pravde i Jovan Ćosić, pomoćnik ministra pravde.

Predsednik Odbora je konstatovao da su ispunjeni uslovi za rad i punovažno odlučivanje nakon čega je stavio na glasanje, a članovi Odbora su **jednoglasno** utvrdili sledeći

D n e v n i r e d:

1. Razmatranje Predloga zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji, koji je podnela Vlada (03 Broj 011-700/18, od 20. marta 2018. godine), u načelu;
2. Utvrđivanje Predloga odluke o prestanku funkcije predsednika suda u sudovima opšte i posebne nadležnosti u Republici Srbiji.

Pre prelaska na rad po tačkama utvrđenog dnevnog reda, predsedavajući je stavio na glasanje, a članovi Odbora su **jednoglasno** usvojili: Zapisnik 65. sednice, održane 22. jula 2019. godine; Zapisnik 66. sednice, održane 24. jula 2019. godine; Zapisnik 67. sednice, održane 30. septembra 2019. godine.

**PRVA TAČKA** - Razmatranje Predloga zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji, koji je podnela Vlada (03 Broj 011-700/18, od 20. marta 2018. godine), u načelu.

**Čedomir Backović** je istakao da se Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji dugo pripremao, kao i da se već duže vreme nalazi u skupštinskoj proceduri.

Naglasio da ovaj predlog zakona materiji koju reguliše prilazi na veoma efektivan i sprovodljiv način, a da je njegov značaj veliki s obzirom da predstavlja deo izvršenja presude Evropskog suda za ljudska prava u predmetu Zorica Jovanović protiv Srbije.

Rekao je da Predlog zakona u potpunosti odgovara na zahteve iz presude i da je usaglašen sa stavom Komiteta ministara Saveta Evrope.

Nakon uvodnog izlaganja predsedavajući je otvorio raspravu u vezi sa ovom tačkom dnevnog reda, pa kako se niko nije javio za reč, stavio je na glasanje predlog:

-da Odbor predloži Narodnoj skupštini da prihvati Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji, u načelu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** prihvatiliove predloge.

**DRUGA TAČKA -** Utvrđivanje Predloga odluke o prestanku funkcije predsednika suda u sudovima opšte i posebne nadležnosti u Republici Srbiji.

 **Petar Petrović** je obavestio članove i zamenike članova Odbora da je Visoki savet sudstva uputio Narodnoj skupštini Obaveštenje 119-2475/19 od 30. septembra 2019. godine o datumima isteka mandata predsednicima sudova opšte i posebne nadležnosti u Republici Srbiji, izabranim na tu funkciju odlukama Narodne skupštine od 25. novembra 2014. godine, čime će nastupiti zakonski razlozi propisani članom 74. stav 1. Zakona o sudijama za prestanak funkcije predsednika suda u sudovima opšte i posebne nadležnosti u Republici Srbiji, navedenim u obaveštenju.

 Rekao je da na osnovu ovog obaveštenja Odbor za pravosuđe, državnu upravu i lokalnu upravu treba da utvrdi Predlog odluke o prestanku fukcije predsednika suda u sudovima opšte i posebne nadležnosti u Republici Srbiji, zbog navršenja radnog veka.

 Predsedavajući je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je raspravu i stavio na glasanje predloge:

-da Odbor za pravosuđe, državnu upravu i lokalnu samoupravu utvrdi Predlog odluke o prestanku funkcije predsednika suda u sudovima opšte i posebne nadležnosti u Republici Srbiji da ga uputi Narodnoj skupštini na usvajanje i to:

* 1. Aleksandri Pozder, predsedniku Privrednog suda u Somboru, dana 25. 11. 2019. godine;
	2. Branislavu Lukiću, predsedniku Osnovpog suda u Dimitrovgradu, dana 01. 12. 2019. godine;
	3. Zlatoju Ankiću, predsedniku Osnovnog suda u Zrenjaninu, dana 28. 11. 2019. godine;
	4. Svetomiru Cvetkoviću, predsedniku Osnovnog suda u Lebanu, dana 26. 11. 2019. godine;
	5. Ljubici Petrić, predsedniku Osnovnog suda u Šidu, dana 25. 11. 2019. godine;
	6. Ljiljani Košutić, predsedniku Prekršajnog suda u Pančevu, dana 26. 11. 2019. godine;
	7. Nadi Jevtić, predsedniku Prekršajnog suda u Trsteniku, dana 25. 11. 2019. godine;
	8. Danki Grujičić Ćorđević, predsedniku Prekršajnog suda u Čačku, dana 25. 11. 2019. godine.

 Da za predstavnika predlagača bude određen Petar Petrović, predsednik Odbora.

Članovi Odbora su **jednoglasno** prihvatiliove predloge.

Sednica je završena u 12,20 časova.

SEKRETAR PREDSEDNIK

Sanja Pecelj Petar Petrović